ผู้ว่าราชการกรุงเทพมหานคร เปิดการจราจรถนนสามวา เชื่อมโยงโครงข่ายถนนย่านมีนบุรีและคลองสามวา
ผู้ว่าราชการกรุงเทพมหานคร เปิดการจราจรถนนสามวา เชื่อมโยงโครงข่ายถนนย่านมีนบุรีและคลองสามวาพล.ต.อ.อัศวิน ขวัญเมือง ผู้ว่าราชการกรุงเทพมหานคร เปิดการจราจรโครงการก่อสร้างปรับปรุงถนนสามวา โดยผู้ว่าราชการกรุงเทพมหานคร กล่าวว่า การคมนาคมขนส่งที่มีประสิทธิภาพ ปลอดภัยและครอบคลุมทั่วทุกพื้นที่ นับเป็นปัจจัยหนึ่งในปัจจัยสำคัญที่จะช่วยให้ประชาชนใช้ชีวิตได้อย่างสะดวกสบาย ตลอดจนส่งเสริมการประกอบอาชีพและกิจกรรมต่างๆ ของคนกรุงเทพฯ อีกด้วย ปัจจุบันกรุงเทพมหานครมีโครงการเพื่อแก้ไขปัญหาด้านการจราจรหลายโครงการ ทั้งในพื้นที่ฝั่งพระนครและฝั่งธนบุรี สำหรับการแก้ไขปัญหาการจราจรในพื้นที่กรุงเทพตะวันออก ประกอบด้วย โครงการก่อสร้างปรับปรุงถนนสามวา และโครงการก่อสร้างถนนประชาร่วมใจ ซึ่งเมื่อทุกโครงการดำเนินการแล้วเสร็จจะทำให้โครงกข่ายถนนมีความครอบคลุมและการจราจรในพื้นที่มีความคล่องตัวมากยิ่งขึ้น ซึ่งจะช่วยให้ประชาชนชาวมีนบุรีและพื้นที่ใกล้เคียงสามารถเดินทางได้ด้วยความปลอดภัยและสะดวกสบายมากยิ่งขึ้นสำหรับโครงการก่อสร้างปรับปรุงถนนสามวา สามารถรองรับปริมาณการจราจรที่เพิ่มขึ้น บรรเทาปัญหาการจราจรติดขัดในชั่วโมงเร่งด่วน อำนวยความสะดวกในการเดินทางสัญจร ตลอดจนเป็นการป้องกันและแก้ไขปัญหาน้ำท่วมอีกด้วย